**ELŐTERJESZTÉS**

**Szombathely Megyei Jogú Város Közgyűlésének 2019. február 28-i ülésére**

**Javaslat Szombathely közép és hosszútávú útfelújítási programjára**

Szombathely Megyei Jogú Város Önkormányzata kiemelt feladatként kezeli a városi úthálózat felújítását. Ennek megfelelően Szombathely Megyei Jogú Város Közgyűlése a 381/2016.(XII.15.) Kgy. sz. határozatában döntött Szombathely város 2017-2018. évi útfelújítási programjáról.

A határozatban megnevezett útfelújítások az alábbiak szerint valósultak meg a mai napig:

| **Helyszín** | **Elvégzett feladat** |
| --- | --- |
| Laky Demeter utca | Út, járda teljes átépítése  teljes átépítés |
| Móricz Zs. utca | Út, járda teljes átépítése  teljes átépítés |
| Közvilágítás, Kötő u. Bártfa u. – Puskás T. u. közötti szakasz | hiányzó közvilágítás kiépítése, |
| Pálya úton járda felújítása (Sági u.- Mérleg u. között) | meglévő járda teljes átépítése |
| Vízöntő u. (Nefelejcs u. – Levendula u.) | Út, járda teljes átépítése  teljes átépítés |
| Csaba úton gyalogos átkelőhely kiépítése | új gyalogos-átkelőhely kijelölése |
| Zanati temető előtti út | út átépítése |
| Nagy László úti parkoló | új parkoló építése csökkentett műszaki tartalommal (zuzalékolt) |
| Brutscher J. u. | út, járda felújítás, csapadékvíz elvezetés |
| Perintparti sétány kerékpár és gyalogos út felújítása | burkolat átépítése |
| Ernuszt K. u. nyugati oldalán járda teljes átépítése | burkolat teljes átépítése |
| Dob u.- Kilátó u. csomópont átépítés és a Kilátó u. Kárpáti K. u. kereszteződés | út felújítás |
| Sas utca járda | járda átépítése térkövesre |
| Jáki úti és a Külső Pozsonyi úti járdaszakaszok | járda átépítése |
| Szigligeti Ede utca  Körmendi u. – Táncsics M. u. közötti szakasz | teljes szerkezeti átépítés |
| Zanati u. Tesco kereszteződés jelzőlámparendszer kiépítése | jelzőlámpás kereszteződés kialakítása és összehangolása a meglévő jelzőlámpás csomópontokkal/kivitelezés alatt |
| Kodály - Váci M. u. parkoló (Bem J. u. 6-8.) | Új parkoló építés/kivitelezés alatt |
| Felsőőr utca 8-10. és 18-20 közötti területen parkoló építése | Új parkoló építése/kivitelezés alatt |
| 86-87-es elkerülő úton gyalogos, kerékpáros átvezetés a Vépi úti körforgalmi csomópontban | járda, kerékpárút építése/kivitelezés alatt |
| Kodály Z. u-i gyalogátkelő | Gyalogátkelő építése |
| Király u. 9-11. közötti tömbbelsőben parkoló építése | Tömbbelső átépítés, parkolók építése |
| Kötő u. Bártfa u. – Puskás T. u. közötti szakasz | járdalapos járda felújítása |
| Halastó utca (Vidos u. – Hattyú u. ) | útfelújítás |
| Báthory I. u. | útfelújítás |
| Kötő u. járda felújítása Bártfa u. – Sas u. között | meglévő járda teljes átépítése |
| Szabó M. u. járda  felújítása a Petőfi u. – Deák F. u. között | meglévő járda teljes átépítése |
| Nádasdy u. kerékpárút, járda felújítása (Széll K. u. – Semmelweis u.) | meglévő járda-kerékpárút teljes átépítése |
| Síp u. önk-i szakasz | útburkolat, csapadékvíz felújítása/kivitelezés alatt |

|  |  |
| --- | --- |
| **Érintett fejlesztés** | **Költségvetési forrás** |
| Nárai utca – Brenner T. krt. körforgalmú csomópont építése | **TOP-6.4.1-15 Fenntartható városi közlekedésfejlesztés**  A beszerzés előkészítés alatt |
| Rohonci út – Bartók B. krt. körforgalmú csomópont építése |
| 11-es Huszár út – Söptei úti körforgalom között kerékpárút építése |
| Sugár út (Horváth B. krt. – Saághy I. utca között) kerékpározható út kijelölése |
| Rohonci út (Szűrcsapó utca – Bem J. utca között) kerékpárút kijelölése |
| Szent Márton utca (Gyöngyös-patak híd – Szent Márton temető között) kerékpárút kijelölése |
| Kálvária utca – Rohonci út között kerékpárút építése |
| Régi Bucsui út (Dolgozók útja – Bucsui út között) kerékpározható út kijelölése |
| Sé – Szombathely között kerékpárút építése |
| Jáki út (Brenner krt. – Jáki úti temető között) kerékpárút építése |
| Vépi út (Sági út – Vásártér utca között) kerékpárút építése |
| Szent Imre herceg utca (Paragvári utca – Muskátli utca között) kerékpárút építése |
| Nárai külső út (Brenner T. krt. – Király Sportcentrum között) kerékpárút építése |
| Közbringa rendszer kiépítése |
| Dózsa Gy. utca a Kálvária utcától a Magyar L. utcáig tartó szakaszának felújítása | **TOP-6.1.5-15 útfejlesztés**  A beszerzés előkészítés alatt |
| Jókai utca a Kálvária utcától a Gagarin utcáig tartó szakaszának a felújítása |
| Újvilág utca a Rumi úttól a Körmendi útig tartó szakaszának a felújítása |
| Ernuszt Kelemen utca a Dolgozók úti körforgalomtól az Aranypatak hídjáig tartó szakaszának a felújítása |
| Márton Áron utca felújítása a 78. sz. ingatlan és a Kilátó utca közötti szakaszon |
| Vépi út a Zanati úttól a 86-os körforgalomig tartó szakaszának a felújítása |
| Sugár út a Horváth Boldizsár körúttól az Eperjes utcáig tartó szakaszának a felújítása |
| Szigligeti utca felújítása (Táncsics u. és Brenner T. körút közötti szakaszon) | **TOP-6.7.1-15 szociális város-rehabilitáció II. ütem**  Elkészült |

Az elmúlt időszakban elegendő pénzügyi források hiányában a felújítások üteme nem tudta követni az állapotromlás mértékét. Kátyúzással sok esetben nem lehet fenntartani a biztonságos közlekedést, így indokolt volt, egy több évre szóló, jelentősebb pénzforrásokkal alátámasztott útfelújítási program kidolgozása, a leginkább kritikus útvonalak jó karba helyezése. Szombathely Megyei Jogú Város Önkormányzata 268 km belterületi, 123 km külterületi közutat, 32 km kerékpárutat, 292 km gyalogutat és járdát üzemeltet. Belterületen 50 km, a külterületen 113 km hosszúságban nincs kiépített út. A város kiépített útjainak 70 %-a 20 évet is meghaladó burkolattal rendelkezik, ezen útszakaszokon jelentkeznek a legmagasabb fajlagos fenntartási költségek. Az Önkormányzati tulajdonban lévő csapadékvíz-elvezető árkok, cca 30%-a újbóli kiépítésre szorulnak, míg a további árkok döntő része felújítást igényel. A felújításra és újbóli kiépítésre kerülő árokrendszerek kivitelezése az állagmegóvás érdekében szükséges. A meglévő árkok vízelvezető képessége leromlott, a feliszapolódott, eltömődött árkok külvizek összefogására és elvezetésére csak korlátozottan alkalmasak. Felújításukat, tovább fejlesztésüket el kell végezni. A felszíni csapadékvizek összegyűjtése és befogadóba vezetése általában megoldottnak tekinthető. Vannak azonban olyan városrészek, mint Gyöngyöshermán, Szentkirály, Olad, Kámon, Herény, Zanati városrész, Éhen Gyula lakóterület, Ipartelep városrész, KISZ lakótelep, Százhold városrész, Újperint városrész, Petőfi telep, ahol a csapadékvíz elvezetését komplexen kezelve lehet és kell megoldani.

A Gyöngyös-patak, Perint-patak, Arany-patak, Potyondi-árok, Csónakázó-tó felett a város kezelésében lévő 56 db hídból 29 db közúti hídként, 27 db gyalogos hídként épült. A város közúti hídjainak több, mint a fele már 50 évnél régebben épült, a gyaloghidak esetében ez az érték több, mint 77 %. A 2018. évben elvégzett hídvizsgálat ismeretében az alábbi közúti hidak teljes felújítása szükséges:

˗ Markusovszky utcai Gyöngyös-patak híd

- Szent István király utcai Gyöngyös-patak híd

˗ Hunyadi utcai Gyöngyös-patak híd

˗ Zrínyi Miklós utcai Gyöngyös-patak híd

˗ Deák Ferenc utcai Gyöngyös-patak híd

˗ Horváth Boldizsár krt. Gyöngyös-patak híd

˗ Kodály Zoltán utcai Perint-patak híd

˗ Csók István utcai Perint-patak híd

˗ Ernuszt Kelemen utcai Arany-patak híd

A burkolat-felújítás előtt az önkormányzat kezelésébe tartozó vízvezeték, szennyvíz-, csapadékcsatorna és távhő vezeték hálózat jelentős részén azok rekonstrukcióját is célszerű elvégezni, valamint a közműszolgáltatókkal is egyeztetni szükséges a közmű rekonstrukciós munkálatok elvégzésének mértékét, tekintettel arra, hogy a beavatkozásokat csak összehangoltan az egyes hálózatok működőképességének megőrzése mellett lehet végrehajtani.

A felsoroltak alapján a közműhálózat az út, járda, híd felújítás forrásigénye a következők szerint vehető figyelembe:

* Önkormányzati kezelésű közműhálózatok rekonstrukciója, fejlesztése cca.: 25 milliárd Ft;
* Útfelújítás cca.: 40 milliárd Ft;
* Járda kerékpárút felújítás cca.: 5 milliárd Ft;
* Híd felújítás cca.: 1 milliárd Ft.

Az összeg nagyságrendjéből érzékelhető, hogy a végrehajtás csak ütemezetten, az önkormányzati mellett pályázati források, illetve az állami támogatások igénybevételével képzelhető el.

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni szíveskedjék.

**Szombathely, 2019. február „ ”**

**/: Dr. Puskás Tivadar :/**

**HATÁROZATI JAVASLAT**

**…./2019. (II. 28.) Kgy. számú határozat**

1. Szombathely Megyei Jogú Város Közgyűlése felkéri a polgármestert, hogy készítse el Szombathely város 15 évre vonatkozó szakmai koncepcióját az önkormányzati kezelésben, illetve tulajdonban álló út, járda, híd és közművezetékek fejlesztésére.
2. A Közgyűlés felkéri a polgármestert, hogy az előterjesztésben foglaltak alapján összeállított, az útfelújítások ütemezését, sorrendjét, becsült forrásigényét is tartalmazó koncepciót terjessze a Közgyűlés elé.

**Felelős:** Dr. Puskás Tivadar polgármester

Illés Károly alpolgármester

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** azonnal /1. pont vonatkozásában/

2019. december 31. /2. pont vonatkozásában/